
שלום רב, 

הנדון: בקשה לקבלת מידע במסגרת חוק חופש המידע – צמחים מהונדסים גנטית

בהמשך לתשובתנו החלקית מיום 14.12.2017 הריני להוסיף את הדברים הבאים, בהתאם למענה הגורם המקצועי במשרד הבריאות:

נכון להיום אין בישראל גידול מסחרי של צמחים מהונדסים גנטית, ומכל מקום הנושא תחת אחריות משרד החקלאות.
ייבוא של זרעים מהונדסים גנטית הינו בהתאם לתקנות הזרעים (זרעים ואורגניזמים מהונדסים), התש"ס-2000 – תקנות אשר באחריות משרד החקלאות.

נכון להיום בארץ, אין תקנות המחייבות סימון מזון מהונדס גנטית, משרד הבריאות מאמץ את הגישה שלציבור זכות לדעת ופועל לאסדרת נושא סימון מזון מהונדס גנטית. תקנות אלה, לאחר שיאושרו בכנסת, יסדירו את אופן הסימון של מזון חדש ויחייבו סימון של מזון מהונדס גנטית.

על פי נתוני ה-FAO הגידולים המהונדסים גנטית העיקריים בעולם הינם: סויה, תירס, קנולה וכותנה. גידולים מסחריים אלה תופסים כ- 100 מליון דונם ב- 22 מדינות מפותחות ומתפתחות.

בכבוד,


ענת אילוז, עו"ד
הממונה על העמדת מידע לציבור

